একাতারিনা মাকারোভা
একাতারিনা ভালেরাইভনা মাকারোভা (রুশ: Екатери́на Вале́рьевна Мака́рова, আ-ধ্ব-ব: [jɪkɐtʲɪˈrʲinə vɐˈlʲerʲjɪvnə mɐˈkarəvə]; জন্ম: ৭ জুন, ১৯৮৮) তৎকালীন সোভিয়েত ইউনিয়নের মস্কোয় জন্মগ্রহণকারী প্রথিতযশা ও বিশিষ্ট রুশ প্রমিলা টেনিস তারকা। ৬ এপ্রিল, ২০১৫ তারিখে নিজস্ব সেরা র‌্যাঙ্কিং ৮-এ পদার্পণ করেন। গ্র্যান্ড স্ল্যাম এককে ২০১৪ সালের ইউএস ওপেন এবং ২০১৫ সালের অস্ট্রেলিয়ান ওপেনের সেমি-ফাইনালে অংশগ্রহণই তার খেলোয়াড়ী জীবনের সেরা ফলাফল হিসেবে বিবেচিত হয়ে আসছে। তবে, গ্র্যান্ড স্ল্যাম প্রতিযোগিতার দ্বৈতে তিনবার শিরোপা পেয়েছেন একাতারিনা মাকারোভা। তন্মধ্যে, ২০১২ সালের ইউএস ওপেনের মিশ্র দ্বৈতে ব্রুনো সোয়ারেস, ২০১৩ সালের ফ্রেঞ্চ ওপেন ও ২০১৪ সালের ইউএস ওপেনে এলেনা ভেসনিনার সাথে জুটি গড়ে এ সাফল্য পান তিনি।